البريك في العلاقة العاطفية.. قرار صح ولا مؤذي؟
#000000
في أوقات بنحتاج لوقت نبعد فيه عن الطرف التاني، بنحس اننا مستنزفين ومشاعرنا مرهقة، رغبتنا مش الانفصال، ولكن فترة راحة أشبه بـ "البريك"، كأننا بنبعد عشان نقيم العلاقة ونفكر فيها بزواية مختلفة، وممكن يكون بسبب احتياجنا لفترة بعيدة عن المشكلات والضغوط والمسئوليات اللي بتجبرنا نتصرف مع بعض بتحدي وقسوة أحيانا، وبيتوه حبنا لبعض.
#000001
خطوة "البريك" في العلاقة، عشان تحصل لازم يكون في مجموعة من الحاجات اللي أجبرتكم عليها، ولازم تكون قرار اتفقتم أنتو الاتنين على اتخاذه، وتعتبر مخاطرة كبيرة، لأنه كتير من قرارات "البريك" بتنتهي بالانفصال وإنهاء العلاقة، بعد ما في طرف بيقيم العلاقة ويشوف أنها انتهت، وأنه مش هيقدر يكمل، أو يسأل نفسه "طالما قدرنا نبعد فترة، يبقى أكيد نقدر نكمل حياتنا من غير بعض".
#000002
الفكرة هنا أنه البعد فترة للراحة أو إعادة التفكير وتقييم العلاقة مربك وغير محدد إمتى يكون في صالح علاقتكم سواء كنتم زوجين أو مخطوبين أو مرتبطين، وإمتى يبقى قرار خطأ وهدم للعلاقة، يمكن يكون ميزته أنه تقدروا ترجعوا في قراركم، أو فرصة تتخلصوا من تشويش كتير في العلاقة، وتفكروا بجدية وحزم.
#000003
فإذا حصلت، وقررتِ أنتي وشريكك أنكم محتاجين لـ "البريك"، دي مجموعة من النصائح اللي ممكن تدلك إذا كان قرارك صحيح، وتنبهك لإشارات تاخدي بالك منها، وتعرفي إمتى القرار هيؤدي لنتيجة مش عاوزين توصلوا لها.
#000004
وقبل ما تتخذوا القرار، في أمور من الواجب أنها تكون واضحة ما بينكم، بمعنى أنكم تضعوا حدود معينة لفترة البريك ومدتها، وتختاروا إذا كان خلال الفترة دي هيكون في أي نوع من أنواع التواصل ما بينكم أو لأ؟ وتوضحوا- ودي أهم نقطة- إذا كان مسموح لأي طرف منكم أنه يتعرف على أشخاص تانيين ويجمعهم ببعض علاقة أو لأ؟ ومن المهم أنه في النهاية يعبر كل شخص عن رأيه ورؤيته للعلاقة بصراحة.
#000005
إمتى يكون البريك قرار صح؟
#000006
اعرفي المواقف اللي البريك وقتها بيكون القرار السليم، عشان تقيموا العلاقة وتحددوا مشاعركم:
#000007
إذا كانت العلاقة بدأت تتجه في طريق الخناق المستمر على أي كلمة أو تصرف، وأصبح كل موضوع بيبدأ بنقاش عادي بيتحول لجدال وينتهي بخلاف، وكأنكم فقدتم القدرة على التواصل وتفهم وجهات نظر بعض، والموضوع كله بقى بيدور حول فوز طرف على التاني، وفقدان المعنى الحقيقي للعلاقة العاطفية القائمة على شريكين بيتفهموا ويستوعبوا بعض.
#000008
من الممكن أن يكون في طرف عنده خوف من الإلتزام، وغير مستعد أنه يأخد خطوات جدية، وكل تصرف ناحية أنه العلاقة تأخد شكل رسمي بيوتره ويقلقه، في حين ممكن يكون الطرف التاني متحمس وشايف مستقبل للعلاقة مش حقيقي، عشان كده لازمفترة تبعدوا عشان مشاعر كل شخص تكون محددة وواضحة وقادر يقيمها، ويكون قرارهم النهائي إما بالانفصال أو إبطاء الأمور وعدم التسرع عشان يكون الطرف الخائف من الالتزام قادر يستوعب الأمر.
#000009
طبعا، خيانة طرف للتاني في العلاقة العاطفية واحدة من أسوأ الأمور اللي ممكن تحصل ما بينهم، وبتفسد المشاعر، وبتهز ثقة الشخص في نفسه، وبيسيطر عليه الشعور بعدم الأمان، ورغم أن القرار بالانفصال يبدو واضح وقاطع لناس كتير، في ناس بتحتاج وقت أو "بريك" عشان يقدروا يشوفوا الموضوع من غير ضغوط ويقيموه، ويختاروا الطريقة اللي هتناسبهم في التعامل معاه، فهل هينهوا العلاقة دي، ولا هيسمحوا بفرصة تانية؟
#000010
إذا شعرت أنك غير راضية عن علاقتك العاطفية، فده مؤشر واضح أنه في حاجة غلط، وعشان كده التعامل الأفضل مع مشاعر عدم الرضا والسعادة، خاصة لو استمر لفترة طويلة، هو الوضوح وطلب "بريك" تقدر تشوف فيه العلاقة من بره وتعرفي مصدر عدم شعورك بالرضا، وتتأكدي من مشاعرك ورؤيتك الحقيقية لعلاقتك العاطفية، عشتن يكون قرارك النهائي في محله وغير متسرع.
#000011
في حالات مواقف تانية، بيكون "البريك" فيها قرار غير سليم، وغير مناسب، ومنها:
#000013
إذا كان "البريك" هدفه أنه يكون وسيلة للتعرف على أشخاص تانيين، وإقامة علاقات معاهم، دون أي اعتبار للطرف الآخر، والاستهانة بمشاعره واستخدام البعد كحجة أو تصريح للدخول في علاقات مختلفة من غير وجود إلتزام ، وكأنه فرصة مجانية للخيانة من غير حساب.
#000015
المشكلات أمر طبيعي في العلاقات العاطفية، لكن "البريك" مش هو الطريقة لحلها أو التعامل معها، لأن أفضل وسيلة هي التواصل المباشر والنقاش والوصول لحل مُرضي ومناسب، لكن الاستسهال بالبعد بيفاقم المشكلة ويكبرها، ويخلق مشاعر سلبية تجاه كل طرف.. عشان كده اتكلموا وافتحوا قلوبكم وخليكم صادقين.
#000016
في النهاية، قراركم بضرورة "البريك" والبعد هيكون ليه اعتبارات متعلقة بيكم وبشكل علاقتكم، وأنتم الوحيدين اللي قادرين تحددوه، المهم يكون اختياره حرص منكم على العلاقة والحب اللي بيجمعكم.
#000017
علامات بتقول لك إنه مش الزوج المناسب
#000019
أشكال الدعم التي تحتاجها المرأة من الرجل
#000020
7 احتياجات يجب مراعاتها في العلاقات ال
#000022
10 علامات أنك في علاقة من جانب واحد..
#000023
إزاي تتجنبي الخلافات الزوجية في فترة ا
#000026
في وقت العزل.. 6 نصائح تحافظ على علاقت
#000027